钦定古今图书集成/明伦汇编/闺媛典/第144卷 > 汪逢默妻朱氏
## 钦定古今图书集成/明伦汇编/闺媛典/第144卷 > 汪逢默妻朱氏

按《旌德县志》：“朱氏，名懿贞，进坊汪逢默妻。幼失恃，事
继母以孝。默染昏疾于归，终身无琴瑟之好，氏不为
怨，谨事舅姑无违。默亡，伏枕绝食，几不欲生。会伯氏
生子，氏请于舅姑以为夫嗣，佣乳保哺之。营夫葬，自
附生穴，毁容撤饰，勤俭操作，十七年如一日。以积劳
成瘵疾不起，娶媳一面而没，年四十有四。”